《子安馆中言别迟蔡子不至》
明代·皇甫汸

今夕西堂燕，明朝南浦人。
雨滋将别泪，花黯欲离神。
烛下杯停久，门前嘶马频。
所期殊未至，含意独谁申。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。